Diari Oficial de la Generalitat Valenciana


Sumari del DOGV 7861, del 30-08-2016 (2016/6209)

Notificació de la sentència i de la interlocutòria dictades en el procediment ordinari número 689/2015.
-------------------------------------------------------------------------------------------------------

### Dades del document

Número de DOGV
:   7861

Data del DOGV
:   30-08-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/6209


Organisme emissor
:   Jutjat de Primera Instància Número 4 de Benidorm

Tipus de document
:   Edicte

Notificació de la sentència i de la interlocutòria dictades en el procediment ordinari número 689/2015. [2016/6209]  
En el judici ordinari número 689/2015, seguit a instàncies d'Stefania María Raschiatore i José Pascual Morell Noguera, contra Jacques Michel Auray i Martine Marie Daniele Aury, s'ha dictat sentència i interlocutòria d'aclariment d'aquesta sentència, de data 20 d'abril de 2016, que, literalment, són com segueix:  
  
«Sentència número 71/2016  
Benidorm, 29 de març de 2016  
Dispositiva  
Estime íntegrament la demanda interposada per la part actora i declare dissolta la situació de condomini existent entre Stefania María Raschiatore, José Pascual Morell Noguera, Jacques Michel Auray i Martine Marie Daniele Aury, sobre la nua propietat de «l'habitatge tipus simple, porta número 4 de la catorzena planta alta de l'edifici Iberia, siti a Benidorm, avinguda d'Alcoi, d'una superfície de cinquanta-dos metres quadrats; consta de vestíbul, sala d'estar menjador, dos dormitoris, sala de bany, cuina i terrassa a la façana sud, està dotada d'armaris de paret, llavador, pica d'escurar, termo elèctric de cinquanta litres i cuina de gas butà de tres focs i forn. Limita: al davant entrant, amb la galeria d'accés; a la dreta, amb el celobert i l'habitatge simple porta 2 de la mateixa planta; i al darrere, projecció vertical a terrasses de locals de planta baixa. Té una quota de participació en els elements comuns i en el valor total de l'immoble, d'un enter i cinc centèsimes per cent.  
  
Inscripció: inscrita al Registre de la Propietat número 3 de Benidorm, al tom 927, llibre 74 de la secció 2a, foli 1, finca 6701. Referència cadastral: 0694405YH609S0068UA», la divisió s'ha de fer (si no hi ha acord entre les parts) a través de subhasta pública amb la intervenció de licitadors forans, i el preu obtingut s'ha de repartir de conformitat amb el seu respectiu percentatge en la nua propietat. Tot això sense fer especial imposició de les costes processals.  
Notifiqueu a les parts aquesta resolució i advertiu-los que no és ferma i que, en contra, s'hi pot interposar un recurs d'apel·lació davant d'aquest jutjat en el termini de 20 dies.  
Expediu un testimoni d'aquesta sentència, uniu-lo a aquestes actuacions i porteu-ne l'original al llibre de sentències d'aquest jutjat.  
  
Aquesta és la meua sentència, que pronuncie, mane i firme. El jutge.»  
  
«Interlocutòria de 20 d'abril de 2016  
Dispose complementar la sentència de data 29 de març de 2006 en el sentit que en la dispositiva ha de constar que es dissol el condomini totalment tant la nua propietat dels codemandats com la plena propietat dels actors, amb la reserva de l'usdefruit que aquests darrers tenen a favor seu, tal com s'estableix en el fonament de dret segon. Així mateix, en la dispositiva s'ha d'establir que s'imposen les costes als demandats.  
  
Notifiqueu aquesta resolució a les parts i advertiu-los que és ferma i que, en contra, no s'hi pot interposar cap recurs.  
Aquesta és la meua interlocutòria, que ordene, mane i firme, Ángeles Pérez Botella, magistrada jutgessa substituta del Jutjat de Primera Instància número 4 de Benidorm i partit.»  
  
I atés que els demandats, Jacques Michel Auray i Martine Marie Daniele Aury, es troben en parador desconegut, expedisc aquest edicte a fi que els valga de notificació de forma deguda.  
  
Benidorm, 1 de juny de 2016.- La lletrada de l'Administració de Justícia: Susana Lanchas Rodríguez.